INET ออกหุ้นกู้ 2 ชุด 1 พันลบ. ดบ.สูง 5.15% ขายกองทุน-รายใหญ่ 21-25 เม.ย.นี้
INET ออกหุ้นกู้จำนวน 2 ชุด มูลค่าไม่เกิน 1 พันลบ. ดอกเบี้ย 4.90-5.15% เสนอขายสถาบัน-รายใหญ่ 21-25 เม.ย.
INET ออกหุ้นกู้จำนวน 2 ชุด มูลค่าไม่เกิน 1 พันลบ. ดอกเบี้ย 4.90-5.15% เสนอขายสถาบัน-รายใหญ่ 21-25 เม.ย.
24 มี.ค. 2565

บริษัท อินเตอร์เน็ตประเทศไทย จำกัด (มหาชน) หรือ INET ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะยาวของบริษัท ครั้งที่ 1/2565  จำนวน 2 ชุด รวมมูลค่าไม่เกิน 1,000 ล้านบาท
ชุดที่ 1 เสนอขายไม่เกิน 600 ล้านบาท อายุ 1 ปี 9 เดือน อัตราดอกเบี้ยคงที่ 4.90% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ชุดที่ 2 เสนอขายไม่เกิน 400 ล้านบาท อายุ 2 ปี 6 เดือน อัตราดอกเบี้ยคงที่ 5.15% ต่อปี ชำระดอกเบี้ยทุกๆ 3 เดือนตลอดอายุหุ้นกู้
อย่างไรก็ตาม บริษัทไม่มีการจัดอันดับความน่าเชื่อถือของหุ้นกู้และผู้ออกหุ้นกู้
โดยบริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ผ่านบล.หยวนต้า (ประเทศไทย), บล.เมย์แบงก์ (ประเทศไทย), บล.เอเซีย พลัส และ บล.เมอร์ชั่น พาร์ทเนอร์ ระยะเวลาเสนอขายวันที่ 21-22 และ 25 เม.ย.65
ทั้งนี้ บริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนตราสารหนี้ระยะสั้นของบริษัทและเพื่อใช้เป็นเงินทุนหมุนเวียน